**Publiskais pārskats par Līvānu novada pašvaldības kapitālsabiedrībām un tai piederošajām kapitāla daļām 2023.gadā**

*Sagatavots atbilstoši Publiskas personas kapitāla daļu un*

*kapitālsabiedrību pārvaldības likuma 36.panta 11.apakšpunktam*

Satura rādītājs

1. Ievads.
2. Pašvaldības kapitālsabiedrību pārvaldība.
3. Vispārīgā informācija par pašvaldībai piederošajām kapitālsabiedrībām un kapitāla daļām.
4. Dividenžu politika un 2023.gadā pašvaldības budžetā iemaksātās dividendes.
5. 2023.gadā notikušie valdes locekļu nominācijas procesi.
6. Informācijas atklātība kapitālsabiedrībās.
7. Pašvaldības līdzdalības izvērtējums kapitālsabiedrībās un vispārējais stratēģiskais mērķis.
8. SIA „Līvānu siltums”.
9. SIA „Līvānu dzīvokļu un komunālā saimniecība”.
10. SIA "Līvānu slimnīca".
11. SIA „Atkritumu apsaimniekošanas Dienvidlatgales starppašvaldību organizācija”.

**1. Ievads**

Saskaņā ar Publiskas personas kapitāla daļu un kapitālsabiedrību pārvaldības likuma 36.panta 11.apakšpunktu atvasināta publiska persona nodrošina, ka tās mājaslapā internetā ne vēlāk kā līdz katra gada 1. oktobrim tiek publiskots ikgadējais pārskats par atvasinātai publiskai personai piederošām kapitālsabiedrībām un kapitāla daļām. Minētajā pārskatā ietver konsolidētu informāciju par atvasinātas publiskas personas līdzdalību kapitālsabiedrībās, tās ieguldītajiem resursiem un to atdevi, kapitālsabiedrību sniegtajiem pakalpojumiem, iemaksām valsts budžetā un pašvaldību budžetos, saņemtajām valsts vai pašvaldības budžeta dotācijām, par nozarēm, kurās darbojas kapitālsabiedrības ar atvasinātas publiskas personas līdzdalību, par notikušajiem valdes un padomes locekļu nominācijas procesiem, kā arī citu informāciju, kas nepieciešama, lai sniegtu priekšstatu par atvasinātas publiskas personas kapitālsabiedrībām un kapitāla daļām. Pārskatā iekļauj arī informāciju par to, kā atvasināta publiska persona un tai piederošās kapitālsabiedrības izpildījušas šā panta 36. un šā likuma 58. panta prasības.

Pašvaldību likuma 10.panta pirmās daļas 9.punktā ir noteikts, ka tikai domes kompetencē ir likumā noteiktajā kārtībā izveidot, reorganizēt un likvidēt pašvaldības kapitālsabiedrības un nodibinājumus, kā arī lemt par dalību kapitālsabiedrībās, biedrībās un nodibinājumos.

Publiskas personas kapitāla daļu un kapitālsabiedrību pārvaldības likuma 4.panta pirmajā daļā ir noteikts, ka publiska persona drīkst iegūt un saglabāt līdzdalību kapitālsabiedrībā atbilstoši Valsts pārvaldes iekārtas likuma 88.pantam.

Valsts pārvaldes iekārtas likuma 88.panta pirmajā daļā ir noteikts, ka ciktāl likumā nav noteikts citādi, publiska persona savu funkciju efektīvai izpildei var dibināt kapitālsabiedrību vai iegūt līdzdalību esošā kapitālsabiedrībā, ja īstenojas viens no šādiem nosacījumiem:

1) tiek novērsta tirgus nepilnība – situācija, kad tirgus nav spējīgs nodrošināt sabiedrības interešu īstenošanu attiecīgajā jomā;

2) publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek radītas preces vai pakalpojumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai;

3) tiek pārvaldīti tādi īpašumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai.

Līvānu novada pašvaldībai (turpmāk tekstā – Pašvaldība) pieder kapitāla daļas četrās kapitālsabiedrībās un tām ir būtiska loma novada iedzīvotāju dzīves kvalitātes uzlabošanā.

**2. Pašvaldības kapitālsabiedrību pārvaldība**

Pašvaldība sev piederošo kapitāla daļu kapitālsabiedrībās pārvaldību realizē atbilstoši Publiskas personas kapitāla daļu un kapitālsabiedrību pārvaldības likuma un uz tā pamata izdoto Ministru kabineta noteikumu un Pašvaldības domes lēmumu prasībām.

Saskaņā ar Publiskas personas kapitāla daļu un kapitālsabiedrību pārvaldības likuma 14.panta pirmo daļu pašvaldības kapitāla daļu turētāja pārstāvis SIA “Līvānu siltums”, SIA “Līvānu dzīvokļu un komunālā saimniecība”, SIA "Līvānu slimnīca", SIA „Atkritumu apsaimniekošanas Dienvidlatgales starppašvaldību organizācija” ir Līvānu novada pašvaldības izpilddirektors. Tādejādi Pašvaldības kapitālsabiedrību pārvaldību 2023.gadā veica pašvaldības izpilddirektors, kuram viens no pienākumiem saskaņā ar minētā likuma 14.panta pirmo daļu ir pieņemt likumā paredzētos kapitāla daļu turētāja lēmumus. Ar domes lēmumu ieceltais atbildīgais darbinieks sniedza pašvaldības izpilddirektoram nepieciešamās ziņas un sagatavoja dokumentus, lai pašvaldības izpilddirektors varētu pildīt kapitāla daļu turētāja funkcijas Pašvaldības kapitālsabiedrībās, t. sk. pieņemt dalībnieku sapulces lēmumus.

Atbildīgā darbinieka pienākumos ietilpst:

1. ziņot kapitāla daļu turētāja pārstāvim par katru Sabiedrības dalībnieku sapulci tūlīt pēc tam, kad saņemts paziņojums par sapulces sasaukšanu un iepazīstina viņu ar sapulces darba kārtību;

2. sniegt kapitāla daļu turētāja pārstāvim ziņas, kas ir atbildīgā darbinieka rīcībā, lai viņš varētu pieņemt dalībnieku sapulces lēmumus;

3. sagatavot atzinumu par Sabiedrības sagatavotiem dalībnieku sapulcē izskatāmajiem projektiem un citiem dokumentiem;

4. regulāri apkopot informāciju par Sabiedrības saimnieciski finansiālās darbības rezultātiem un nekavējoties informēt kapitāla daļu turētāja pārstāvi par riskiem, kas varētu radīt zaudējumus vai citu kaitējumu Sabiedrības darbībā;

5. sniegt atzinumu par Sabiedrībai doto uzdevumu un mērķu sasniegšanu un to atbilstību Sabiedrības darbības stratēģijai;

6. sniegt priekšlikumus un norādījumus par kontrolējošo institūciju konstatēto pārkāpumu un risku novēršanu;

7. veikt citas darbības un izpildīt uzdevumus, ko viņam rakstveidā uzdevis kapitāla daļu turētāja pārstāvis un ko nosaka normatīvie akti.

**3. Vispārīgā informācija par pašvaldībai piederošajām kapitālsabiedrībām un kapitāla daļām.**

Pašvaldībai kapitāla daļas pieder sekojošās kapitālsabiedrībās:

1. Sabiedrība ar ierobežotu atbildību "Līvānu siltums" – 100%,

2. Sabiedrība ar ierobežotu atbildību "Līvānu dzīvokļu un komunālā saimniecība" – 100%,

3. Sabiedrība ar ierobežotu atbildību "Līvānu slimnīca" -100%,

4. Sabiedrība ar ierobežotu atbildību „ Atkritumu apsaimniekošanas Dienvidlatgales starppašvaldību organizācija” – 4,82%.

**4. Dividenžu politika un 2023.gadā pašvaldības budžetā iemaksātās dividendes**

Publiskas personas kapitāla daļu un kapitālsabiedrību pārvaldības likuma 35.panta pirmajā daļā noteikts, ka atvasinātas publiskas personas augstākā lēmējinstitūcija reglamentē kārtību, kādā nosakāma dividendēs izmaksājamā peļņas daļa kapitālsabiedrībā, kurā atvasinātai publiskai personai ir izšķirošā ietekme.

Pašvaldībā dividenžu izmaksu politiku nosaka 2015.gada 26.novembra Līvānu novada domes sēdes lēmums Nr. 18 – 21 ”Par minimālās dividendēs izmaksājamās peļņas daļas noteikšanu”.

SIA „Līvānu dzīvokļu un komunālā saimniecība” 2023.gadā strādājusi ar zaudējumiem 218534 EUR. Pamatojoties uz 2024.gada 15.marta Dalībnieku sapulces lēmumu Nr. 1-1, piedaloties kapitāla daļu turētāja pārstāvim, nolemj 2023.gada zaudējumus atļaut segt no turpmāko taksācijas gadu peļņas.

SIA „Līvānu siltums” 2023.gadā strādājusi ar zaudējumiem 237178 EUR. Pamatojoties uz 2024.gada 20.marta Dalībnieku sapulces lēmumu Nr. 1-1, piedaloties kapitāla daļu turētāja pārstāvim, nolemj 2023.gada zaudējumus atļaut segt no iepriekšējo gadu nesadalītās peļņas, bet atlikušo nesadalīto peļņas daļu novirzīt vidēja termiņa darbības stratēģijas 2024.-2028.gadam pasākumu izpildei.

SIA „Līvānu slimnīca” 2023.gadā strādājusi ar peļņu 151054 EUR. Pamatojoties uz 2024.gada 28.marta Līvānu novada pašvaldības domes lēmumu Nr. 3-25 “Par pašvaldībai dividendēs izmaksājamo SIA „Līvānu slimnīca” peļņas daļu par pašvaldības kapitāla izmantošanu 2023.gadā” un Publiskas personas kapitāla daļu un kapitālsabiedrību pārvaldības likuma 66.panta pirmās daļas 2.punktu, piedaloties kapitāla daļu turētāja pārstāvim, ar 2024.gada 28.marta dalībnieku sapulces lēmumu Nr. 1-1 nolemj atbrīvot SIA “Līvānu slimnīca” no dividenžu maksāšanas par 2023.gadu maksāšanas, peļņu novirzot kapitālsabiedrības infrastruktūras uzlabošanai - gāzes apkures sakārtošanai un pamatlīdzekļu atjaunošanai.

SIA „Atkritumu apsaimniekošanas Dienvidlatgales starppašvaldību organizācija” finansiālo darbību 2023.gadā noslēgusi ar peļņu 687482 EUR. Ar 2024.gada 12.aprīļa Dalībnieku kopsapulces lēmumu nolemj no pārskata gada peļņas 687482 EUR 100000,00 EUR (viens simts tūkstotis *euro*) apmērā pirms nodokļu nomaksas sadalīt dividendēs dalībniekam proporcionāli viņam piederošo daļu nominālvērtību summai, un atlikušo pārskata gada peļņu atļaut izlietot uzņēmuma darbībai un sadzīves atkritumu apsaimniekošanas poligona infrastruktūras uzlabošanai. Līvānu novada pašvaldība dividendēs saņēma 3856,00 EUR.

**5. 2023.gadā notikušie valdes locekļu nominācijas procesi**

2023.gadā Pašvaldības kapitālsabiedrību valdes locekļu nominēšanas procesi nav notikuši.

**6. Informācijas atklātība kapitālsabiedrībās**

Pašvaldības kapitālsabiedrības ir izpildījušas Publiskas personas kapitāla daļu un kapitālsabiedrību pārvaldības likuma 58. panta prasības.

Informācija par Pašvaldības kapitālsabiedrībām atrodama interneta mājas lapās:

SIA „Līvānu dzīvokļu un komunālā saimniecība” - <https://www.livanudzks.lv/publiskojama-informacija>

SIA „Līvānu siltums” - <https://www.livani.lv/lv/filiale/livanu-siltums>

SIA „Līvānu slimnīca” - <https://livanuslimnica.lv>

SIA „Atkritumu apsaimniekošanas Dienvidlatgales starppašvaldību organizācija” - [www.aadso.lv](http://www.aadso.lv)

**7.Pašvaldības līdzdalības izvērtējums kapitālsabiedrībās un vispārējais stratēģiskais mērķis**

Publiskas personas kapitāla daļu un kapitālsabiedrību pārvaldības likuma 7.pantā ir noteikts, ka publiskai personai ir pienākums ne retāk kā reizi piecos gados pārvērtēt katru tās tiešo līdzdalību kapitālsabiedrībā un atbilstību šā likuma 4.panta nosacījumiem.

Lēmumu par publiskas personas līdzdalības saglabāšanu kapitālsabiedrībās pieņem attiecīgās publiskās personas augstākā lēmējinstitūcija. Lēmumā ietver:

1) vērtējumu attiecībā uz atbilstību šā likuma 4.panta nosacījumiem;

2) vispārējo stratēģisko mērķi.

Publiskas personas kapitāla daļu un kapitālsabiedrību pārvaldības likuma 4.panta pirmajā daļā noteikts, ka publiska persona drīkst iegūt un saglabāt līdzdalību kapitālsabiedrībā atbilstoši Valsts pārvaldes iekārtas likuma 88.pantam.

Valsts pārvaldes iekārtas likuma 88.panta pirmajā daļā noteikts, ka ciktāl likumā nav noteikts citādi, publiska persona savu funkciju efektīvai izpildei var dibināt kapitālsabiedrību vai iegūt līdzdalību esošā kapitālsabiedrībā, ja īstenojas viens no šādiem nosacījumiem:

1) tiek novērsta tirgus nepilnība – situācija, kad tirgus nav spējīgs nodrošināt sabiedrības interešu īstenošanu attiecīgajā jomā;

2) publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek radītas preces vai pakalpojumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai;

3) tiek pārvaldīti tādi īpašumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai.

Līvānu novada dome ar 2021.gada 27.maija lēmumu Nr. 8-29 “Par līdzdalību SIA “Līvānu dzīvokļu un komunālā saimniecība”” apstiprināja pārvērtējumu par Līvānu novada pašvaldības tiešo līdzdalību SIA “Līvānu dzīvokļu un komunālā saimniecība” un nolēma saglabāt līdzdalību SIA “Līvānu dzīvokļu un komunālā saimniecība” (pašvaldības līdzdalība -100%), kā arī noteica kapitālsabiedrības vispārējos stratēģiskos mērķus:

1. nodrošināt Līvānu novada Līvānu pilsētā kvalitatīvus sabiedriskos ūdenssaimniecības pakalpojumus;
2. nodrošināt Līvānu novada Līvānu pilsētā kvalitatīvus pašvaldības dzīvojamo māju pārvaldīšanas un apsaimniekošanas pakalpojumus līdz dzīvojamo māju pārvaldīšanas tiesību nodošanai dzīvokļu īpašniekiem.

Līvānu novada dome ar 2021.gada 17.jūnija lēmumu Nr. 9-17 “Par līdzdalību SIA “Līvānu siltums”” apstiprināja pārvērtējumu par Līvānu novada pašvaldības tiešo līdzdalību SIA “Līvānu siltums” un nolēma saglabāt līdzdalību SIA “Līvānu siltums” (pašvaldības līdzdalība -100%), kā arī noteica kapitālsabiedrības vispārējo stratēģisko mērķi: nodrošināt Līvānu novada Līvānu pilsētā kvalitatīvus siltumenerģijas apgādes pakalpojumus.

Līvānu novada dome ar 2022.gada 26.maija lēmumu Nr. 9-21 “Par līdzdalību SIA “Līvānu slimnīca” apstiprināja pārvērtējumu par Līvānu novada pašvaldības tiešo līdzdalību SIA “Līvānu slimnīca” un nolēma saglabāt līdzdalību SIA “Līvānu slimnīca” (pašvaldības līdzdalība -100%), kā arī noteica kapitālsabiedrības vispārējos stratēģiskos mērķus:

1. nodrošināt Līvānu novadā kvalitatīvus veselības aprūpes pakalpojumus;
2. nodrošināt Līvānu novadā kvalitatīvus ilgstošās sociālās aprūpes un sociālās rehabilitācijas pakalpojumus.

**8. SIA “Līvānu siltums”.**

SIA „Līvānu siltums”, reģ. Nr. 40003482591, juridiskā adrese: Zaļā iela 39, Līvāni, Līvānu novads, LV-5316, reģistrēta Latvijas Republikas Uzņēmumu reģistrā 2000.gada 25.februārī. Līvānu novada pašvaldībai pieder SIA „Līvānu siltums” 100 % kapitāla daļu. Daļas ir vienādas un nedalāmas. Katrai daļai ir vienas balss tiesības, kā arī tiesības piedalīties kapitālsabiedrības pārvaldē un peļņas sadalē.

Sabiedrībai nav līdzdalības citās kapitālsabiedrībās.

Valde: Valērijs Priluckis - valdes priekšsēdētājs.

SIA „Līvānu siltums" kā pašvaldības kapitālsabiedrības pamatdarbības veids ir siltumenerģijas apgādes pakalpojumu sniegšana Līvānu novada Līvānu pilsētā. SIA no nodibināšanas brīža sniedz iedzīvotājiem - fiziskajām, juridiskajām un publiskajām personām kvalitatīvus siltumenerģijas apgādes pakalpojumus. Kapitālsabiedrības darbības joma atbilstoši SIA ‘’Līvānu siltums’’ statūtiem ir siltumapgāde un siltumtīkli, tvaika piegāde un gaisa kondicionēšana (NACE klasifikators 35.30).

Nozīmīgākie notikumi 2023.gadā.

Atbilstoši īstermiņa darbības plānam, sabiedrība 2023.gadā turpināja veikt sekojošos darbus:

- katlumājas pievedceļa izbūvi;

- katlumājas teritorijas sakārtošanu un labiekārtošanu;

- sabiedrības īpašumā esošo ēku un telpu atjaunošanu un fizisku saglabāšanu;

- siltumenerģijas lietotāju siltummezglu aprīkošanu ar siltumenerģijas patēriņa attālinātās datu nolasīšanas sistēmām;

- katlumājas lietus notekūdeņu un kanalizācijas sistēmas pieslēgšanu pilsētas kopējām komunikācijām.

Plānotie būtiskie notikumi 2024.gadā.

Lai nodrošinātu kvalitatīvu un savlaicīgu siltumapgādes pakalpojuma sniegšanu, sabiedrības katlu mājā Celtniecības ielā 7A, Līvānos, Līvānu novadā, ir ieplānoti apkures katlu tekošie un kapitālie remonti, t.sk. ūdenssildāmā šķeldas katla AK-3000 remontu darbi, paredzot katla konvektīvās daļas cauruļu nomaiņu.

Atbilstoši vides prasībām, lai nodrošinātu izmešu samazināšanu kurināmā sadedzināšanas procesā, tiek paredzēts izmantot augstākas kvalitātes kurināmo koksnes šķeldu (SM3 vietā SM2 vai SM1 pēc Baltpool biržas klasifikācijas) un veikt gaisa attīrīšanas iekārtu (ciklonu) revīziju un remontu, pēc nepieciešamības – nomaiņu.

Uz doto brīdi ir uzbūvēts un pieslēgts pie Līvānu pilsētas centralizētajiem kanalizācijas tīkliem pašteces kolektors. 2024.gada ir ieplānots pabeigt katlumājas iekšējo kanalizācijas tiklu rekonstrukciju un kanalizācijas sūkņa montāžu.

Galvenie finanšu rādītāji 2023. un 2022. gadā:

|  |  |  |
| --- | --- | --- |
| Finanšu rādītājs | 2023.gads, EUR | 2022.gads, EUR |
| Apgrozījums | 1 765 759 | 1 533 329 |
| Peļņa/ zaudējumi | (237 178) | (270 275) |
| Aktīvi | 2 758 203 | 3 115 480 |
| Naudas atlikums | 648 774 | 779 515 |
| Pamatkapitāls | 2 072 345 | 2 072 345 |
| Pašu kapitāls | 2 431 096 | 2 687 150 |

Veiktās iemaksas valsts un pašvaldības budžetā:

|  |  |  |
| --- | --- | --- |
| Nodokļa veids | 2023.gads  EUR | 2022.gads  EUR |
| Pievienotas vērtības nodoklis | 271 727 | 162 732 |
| Valsts sociālās apdrošināšanas obligātas iemaksas | 157 622 | 142 810 |
| Iedzīvotāju ienākuma nodoklis | 76 284 | 70 633 |
| Nekustamā īpašuma nodoklis | 1 898 | 1 898 |
| Dabas resursu nodoklis | 4 059 | 3 462 |
| Uzņēmējdarbības riska valsts nodeva | 131 | 130 |
| Uzņēmuma ienākuma nodoklis | 0 | 0 |
| Samaksātās dividendes Līvānu novada pašvaldībai | 0 | 23 645 |

*Informācijas avots:* **SIA valdes informācija**

**9.SIA „Līvānu dzīvokļu un komunālā saimniecība”**

SIA „Līvānu dzīvokļu un komunālā saimniecība”, reģ. Nr. 41503010497, juridiskā adrese: Rīgas iela 2b, Līvāni, Līvānu novads, LV-5316, reģistrēta Latvijas Republikas Uzņēmumu reģistrā 1994.gada 20.aprīlī. Līvānu novada pašvaldībai pieder SIA „Līvānu dzīvokļu un komunālā saimniecība” 100 % kapitāla daļu.

Sabiedrībai nav līdzdalības citās kapitālsabiedrībās.

Valde: Raimonds Šubnikovs - valdes priekšsēdētājs, Guntis Stiprais - valdes loceklis.

SIA “Līvānu dzīvokļu un komunālā saimniecība “ saimnieciskā darbības veidi:

* daudzdzīvokļu namu kopīpašumā esošo daļu apsaimniekošana un komunālo pakalpojumu sniegšana;
* ūdens ieguve un piegāde, notekūdeņu savākšana un attīrīšana Līvānu pilsētas teritorijā;
* cieto sadzīves atkritumu savākšana Līvānu novadā un nodošana apglabāšanai vai tālākai pārstrādei;
* asenizācijas pakalpojumu sniegšana Līvānu pilsētā un novadā;
* pilsētas ceļu, ielu un ietvju apsaimniekošana un remonts;
* pilsētas zaļās zonas, parku un skvēru apsaimniekošana;
* pilsētas sabiedriskās tualetes uzturēšana.

Sabiedrība ir vienīgais uzņēmums Līvānu novadā, kas nodarbojas ar iepriekš minēto pakalpojumu sniegšanu.

Nozīmīgākie notikumi 2023. gadā:

* 2023. gadā realizēts projekta “Līvānu ūdenssaimniecības attīstība, III kārta” noslēgums, kā rezultātā izveidoti kanalizācijas pieslēgumi 1477 iedzīvotājiem;
* No daudzdzīvokļu māju izveidotajiem uzkrājumiem 2023. gadā paveikti remontdarbi 105 tūkst. eiro vērtībā;
* no 01.04.2023. sabiedrība ir palielinājusi algas darbiniekiem, kas tika pielīdzināts 80 % no vidējās stundas tarifa likmes valstī attiecīgajā profesijā.

Plānotie būtiskākie notikumi 2024. gadā:

* Daudzdzīvokļu mājās, kurās jau ir izveidoti uzkrājumi māju atjaunošanai un plānoto remontdarbu veikšanai, tiks veikti remontdarbi.
* Turpinās aktīvs darbs pie debitoru parādu piedziņas.
* Tiek plānota atkritumu savākšanas un šķirošanas pakalpojuma kvalitātes pilnveidošana, šķiroto atkritumu laukumu izbūve.
* Tiek plānots turpināt uzlabot ūdens mērījumu nolasīšanas sistēmu.
* Ūdenssaimniecības attīstības pasākumu ietvaros plānoti ūdensapgādes sistēmas izbūves darbi Līvānu pilsētā privātmāju sektorā no Dzirnavu līdz Robežu ielai.
* Tiek plānoti dažādi komunālo pakalpojumu kvalitātes un pieejamības uzlabošanas pasākumi (pamatlīdzekļu un inventāra iegāde materiāli tehniskās bāzes uzlabošanai; apmācību kursi, semināri speciālistu profesionālā līmeņa paaugstināšanai).

Galvenie finanšu rādītāji 2023. un 2022. gadā:

* Neto apgrozījums pa darbības veidiem:

|  |  |  |  |
| --- | --- | --- | --- |
| Darbības veidi | 31.12.2023.  EUR | 31.12.2022.EUR | Izmaiņas (+,-) EUR |
| Apsaimniekošanas pakalpojumi, īres maksas pakalpojumi | 624 423 | 626 316 | (1893) |
| Sadzīves atkritumu apsaimniekošana | 350 238 | 336 458 | 13 780 |
| Kanalizācijas un ūdens pakalpojumi | 525 705 | 496 740 | 28 965 |
| Teritorijas uzturēšana, labiekārtošana | 573 209 | 463 556 | 109 653 |
| Pārējie | 9 565 | 39 044 | (29 479) |
| Būvniecības pakalpojumi | 83 939 | 54 600 | 29 339 |
| **Kopā** | **2 167 079** | **2 016 714** | **150 365** |

* Peļņa/zaudējumi

1. 2023.gadu sabiedrība noslēdza ar 218 534 EUR zaudējumiem. Zaudējumi skaidrojami ar :

* no 2018. gada nebija pārskatīts apsaimniekošanas pakalpojumu tarifs (01.01.2024. jauns apsaimniekošanas tarifs);
* no 2020. gada nav palielināti ūdenssaimniecības pakalpojumu tarifi (plānots 2024. gadā iesniegt jaunu tarifu SPRK);
* No 01.10.2023. stājās spēkā jaunais sadzīves atkritumu apsaimniekošanas tarifs, kas nebija pārskatīts no 2019. gada;
* no 01.04.2023. sabiedrība ir palielinājusi algas darbiniekiem, kas tika pielīdzināts 80 % no vidējās stundas tarifa likmes valstī attiecīgajā profesijā;
* uzkrājumu veidošanu šaubīgajiem debitoriem, kuri 2023. gadā nebija veikuši nevienu maksājumu par saņemtajiem pakalpojumiem ;
* saistībām pret iedzīvotāju uzkrājumiem plānotajiem remontdarbiem, kas vēl nav apgūti ;
* kredītu procentu likmju būtiska palielināšanās.

1. 2022.gadu sabiedrība noslēdza ar 30 285 EUR peļņu. Peļņa skaidrojama ar:

* Dzīvokļu saimniecības iecirknī peļņa veidojas no iedzīvotāju remontdarbu uzkrājumu naudas, kas tiks veikti saskaņā ar plānoto darbu grafiku. No daudzdzīvokļu māju izveidotajiem uzkrājumiem 2022. gadā ir paveikti remontdarbi 138 tūkst. eiro vērtībā. Uz 01.01.2023. saņemtie un vēl neizlietotie uzkrājumi remontdarbiem ir 412 tūkst. eiro.
* Pārdoti 6 pamatlīdzekļi.
* Aktīvi

|  |  |  |
| --- | --- | --- |
| Aktīvs | 2023.gads, EUR | 2022.gads, EUR |
| Ilgtermiņa ieguldījumi |  |  |
| Nemateriālie ieguldījumi |  |  |
| Koncesijas, patenti, licences, preču zīmes un tamlīdzīgas tiesības. | 1 648 | 1 264 |
|  |  |  |
| Nemateriālie ieguldījumi kopā | **1 648** | **1 264** |
| Pamatlīdzekļi |  |  |
| Nekustamie īpašumi: |  |  |
| a) zemes gabali, ēkas un inženierbūves | 13 066 867 | 13 366 917 |
| Ilgtermiņa ieguldījumi nomātajos pamatlīdzekļos | 2 837 | 3 309 |
| Tehnoloģiskās Iekārtas un ierīces | 700 146 | 764 866 |
| Pārējie pamatlīdzekļi un inventārs. | 35 934 | 45 451 |
| Pamatlīdzekļu izveidošana un nepabeigto celtniecības objektu izmaksas | 33 733 | 6 313 |
|  |  |  |
| Pamatlīdzekļi kopā | **13 839 517** | **14 186 856** |
| Ilgtermiņa ieguldījumi kopā | **13 841 165** | **14 188 120** |
| Apgrozāmie līdzekļi |  |  |
| Krājumi |  |  |
| Izejvielas, pamatmateriāli un palīgmateriāli. | 95 609 | 76 928 |
| Avansa maksājumi par krājumiem | 0 | 584 |
| Krājumi kopā | **95 609** | **77 512** |
| Debitori |  |  |
| Pircēju un pasūtītāju parādi. | 266 523 | 248 238 |
| Nākamo periodu izmaksas.  Citi debitori  Uzkrātie ieņēmumi | 3 165  197 | 2 491  75  0 |
| Debitori kopā | **269 885** | **250 804** |
| Nauda | **499 243** | **586 014** |
| Apgrozāmie līdzekļi kopā | **864 737** | **914 330** |
| Aktīvu kopsumma | **14 705 902** | **15 102 450** |

* Naudas atlikums

|  |  |  |
| --- | --- | --- |
|  | 2023.gads, EUR | 2022.gads, EUR |
| Kasē | 174 | 329 |
| Bankā | 499 069 | 585 685 |
| **Kopā** | **499 243** | **586 014** |

* Pamatkapitāls, Pašu kapitāls

|  |  |  |  |
| --- | --- | --- | --- |
|  | Akciju vai daļu  kapitāls (pamatkapitāls) | Nesadalītā peļņa vai zaudējumi | Pašu kapitāls  /kopā |
| **Atlikums 2021.gada 31.decembrī** | **3 907 405** | **(337 371)** | **3 570 034** |
| Nesadalītās peļņas palielinājums/samazinājums |  | 30 285 | 30 285 |
| Pamatkapitāla palielinājums | 25 000 |  | 25 000 |
| **Atlikums 2022.gada 31.decembrī** | **3 932 405** | **(307 086)** | **3 625 319** |
| Nesadalītās peļņas palielinājums/samazinājums |  | (218 534) | (218 534) |
| Pamatkapitāla palielinājums | 39 394 |  | 39 394 |
| **Atlikums 2023.gada 31.decembrī** | **3 971 799** | **(525 620)** | **3 446 179** |

* Veiktās iemaksas valsts un pašvaldības budžetā

|  |  |  |
| --- | --- | --- |
| Nodoklis/maksājums | 2023. gads,  EUR | 2022. gads,  EUR |
| Dividendes pašvaldībai | 0 | 0 |
| Iedzīvotāju ienākuma nodoklis | 136 359 | 111 612 |
| Uzņēmuma ienākuma nodoklis | 100 | 0 |
| Pievienotās vērtības nodoklis | 342 142 | 292 886 |
| VSAOI | 403 387 | 340 222 |
| Dabas resursu nodoklis | 13 423 | 11 832 |
| Nekustamā īpašuma nodoklis | 11 571 | 11 730 |
| Uzņēmējdarbības riska nodeva | 486 | 508 |
| Transporta līdzekļu ekspluatācijas un vieglo transportlīdzekļu nodoklis | 3 826 | 5 975 |
| Citas nodevas un iemaksas | 0 | 0 |
| Kopā nodokļi, nodevas | **911 294** | **774 765** |

*Informācijas avots:* **SIA valdes informācija**

**10. SIA "Līvānu slimnīca".**

SIA „Līvānu slimnīca”, reģ. Nr. Nr. 40003231451, juridiskā adrese: Zaļā iela 44, Līvāni, Līvānu novads, LV-5316, reģistrēta Latvijas Republikas Uzņēmumu reģistrā 1994.gada 1.decembrī. Līvānu novada pašvaldībai pieder SIA „Līvānu slimnīca” 100 % kapitāla daļu.

Sabiedrībai nav līdzdalības citās kapitālsabiedrībās.

Valde: Vadims Krimans - valdes priekšsēdētājs.

SIA "Līvānu slimnīca" pamatdarbības veids ir medicīnisko un sociālo pakalpojumu sniegšana.

Stacionārā nodaļa

2023.gadā veiktais darba apjoms atbilstoši līguma nosacījumiem ir 1 323 885 EUR.

2024.gadā noslēgtā plānotā līguma summa ir 1 398 969 EUR.   
  
Ambulatorā nodaļa  
2023.gadā veiktais darba apjoms atbilstoši līguma nosacījumiem ir 273 024 EUR.

2024.gadā noslēgtais līgums par plānotajiem ambulatorajiem pakalpojumiem ir 262 050 EUR.

SIA Līvānu slimnīca nodrošina un uzlabo kvalitāti medicīniskās aprūpes mājās pakalpojumiem Līvānu novada iedzīvotājiem 2023.gadā.

Ilgstošas sociālās aprūpes un sociālās rehabilitācijas nodaļa

2023.gadā SIA “Līvānu slimnīca” Ilgstošās sociālās aprūpes un sociālās rehabilitācijas nodaļā uzturēšanās dienas maksa bija noteikta no 14,00 EUR līdz 17,00 EUR. 2023.gada beigās ar Līvānu novada domes sēdes lēmumu noteikta sociālās aprūpes un sociālās rehabilitācijas nodaļas sniegtā pakalpojuma maksa no 17,00 EUR līdz 20,00 EUR dienā.

2023.gada ieņēmumi par sociāliem pakalpojumiem sastādīja 258 645 EUR, tai skaitā pašvaldību iemaksas 36 840 EUR, apgādnieku iemaksas personu uzturēšanai 46 092 EUR, personu līdzmaksājumi 175 713 EUR.

Svarīgākie pasākumi 2023.gadā

Turpinās ārstniecības iestāžu sadarbība ar sadarbības teritorijas vadošo ārstniecības iestādi, t.i. SIA “Jēkabpils reģionālā slimnīca”.

* Atbilstoši 2018.gada 19.janvārī noslēgtā Sadarbības līguma Pielikumam Nr.1 ir izstrādāta “Kārtība, kādā notiek pacientu kustība starp ārstniecības iestādēm SIA “Jēkabpils reģionālā slimnīca” un SIA “Līvānu slimnīca””. SIA “Līvānu slimnīca” un SIA “Jēkabpils reģionālā slimnīca” atbilstoši pieprasījumam un pieejamajiem resursiem nodrošina ambulatoro speciālistu konsultāciju sniegšanu sadarbības teritorijas ārstniecības iestādē, katru reizi tiek informētas slimnīcu valdes par iespējām sniegt pakalpojumus ārstniecības personām, piemēram, ārsti – radiologi, rentgena kabineta laboranti, ķirurgi, terapeiti u.c.
* SIA “Jēkabpils reģionālā slimnīca” nodrošina rezidentu apmācību dažādos profilos, savukārt SIA “Līvānu slimnīca” piedāvā pēc rezidentūras pabeigšanas darba iespējas ambulatorā un stacionārā daļā.
* Apmaināmies ar informāciju ar Nacionālo Veselības dienestu, SPKC, slimnīcu biedrībām u.t.t. , kas skar sadarbības tīklu organizācijas, tai skaitā apmācības, kursi u.c.
* Turpinām uzlabot sniegto stacionārās un ambulatoro veselības aprūpes un uzņemšanas nodaļas pakalpojumu kvalitāti, t.sk. speciālistu piesaiste (ārsti, medmāsas un citu personālu).
* Nodrošinām tālāko konsultāciju sniegšanu iedzīvotājiem pie speciālistiem ( ārsts –traumatologs, ortopēds u.c.). Sadarbība ar  „DR. MAURIŅA vēnu klīniku”, “Veselības centrs 4”, “Veselības apvienības centru” un citiem privātiem pakalpojumu sniedzējiem veselības pakalpojumu nodrošināšanā iedzīvotājiem.
* Visa gada garumā SIA “Līvānu slimnīca” notika Mobilā mammogrāfa pārbaudes.
* SIA ”Līvānu slimnīca” visa gada garumā noorganizēja Donora dienas sadarbībā ar Asins Donoru centru.
* Personāls aizsargā un ievēro pacientu un ģimenes tiesību ievērošanu. Iestādē noslēgts ar datu aizsardzības firmu, izstrādātas instrukcijas par datu aizsardzību.
* Iegādātas un uzstādītas medicīnas tehnoloģijas un aprīkojums ultrasonogrāfs ginekoloģijas un dzemdību speciālista kabinetam, kā arī Aprūpes nodaļai un Ilgstošās sociālās aprūpes un sociālās rehabilitācijas nodaļai (funkcionālas gultas un funkcionāli galdi u.t.t.).
* Papildināts diagnostikas aprīkojums (redzes lauka perimetrs) acu ārsta kabinetam.
* Uzsākta SIA “Līvānu slimnīca” Katlu mājas gāzes iekārtas nomaiņa un pabeigta 2024.gadā.
* Tika uzsākts darbs pie SIA “Līvānu slimnīca” Katastrofu plāna izstrādes sadarbībā ar Katastrofu centru, iegādāti evakuācijas palagi, evakuācijas nestuves, evakuācijas krēsli un darbs turpinās pie plāna izstrādes.
* Izveidota Līķu uzglabāšanas telpa ar saldētavu, veikta telpas siltināšana, jumta renovācijas un iekštelpu remonts.
* Iegādāts mikroautobuss Citroen pacientu/klientu pārvešanai no citām ārstniecības iestādēm.
* Uzstādīta videonovērošanas sistēma ārpuses perimetra uzraudzībai un kontrolēšanai.
* Datortehnikas aprīkojuma un printeru uzstādīšana slimnīcas Aprūpes nodaļai darbības kvalitatīvai nodrošināšanai.
* Tika iegādāti pamatlīdzekļi un aprīkojums Ilgstošās sociālās aprūpes un sociālās rehabilitācijas nodaļā (funkcionālas gultas un funkcionālie skapīši u.c.). Veikts telpu kosmētiskais remonts un iegādāts aprīkojums (mēbeles) klientu dzīvojamās istabās un uzstādīti evakuācijas rati pie izejas durvīm, evakuācijas palagi katrā klienta gultā, lai nodrošinātu katastrofu gadījumā ātru klienta pārvietošanu.
* Sadarbība ar Labklājības ministriju sociālo pakalpojumu jautājumu risināšanā, sanāksmju apmeklēšana Zoom platformās, kā arī ikgadēja darbības pārskata sagatavošana un iesniegšana Labklājības ministrijai.

Plānotie būtiskākie notikumi 2024.gadā

1. Sagatavots un iesniegts projekta “Līvānu slimnīcas stacionārās un ambulatorās infrastruktūras attīstība kvalitatīvu veselības aprūpes pakalpojumu pieejamībai” pieteikums “Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība" otrās kārtas projektu konkursā CFLA norādītajā termiņā.
2. Noteikts, ka projekta kopējās attiecināmās izmaksas ir 204 522,00 EUR, tai skaitā ERAF finansējums – 173 843,70 EUR un nacionālais finansējums, kas iekļauj valsts budžeta un privāto finansējumu – 30 678,30 EUR.
3. Privāto finansējumu nepieciešamajā apjomā saskaņā ar aprēķināto infrastruktūras izmantošanas proporciju valsts apmaksāto pakalpojumu sniegšanai nodrošinās no SIA “Līvānu slimnīca” budžeta līdzekļiem.
4. Stacionāra, ambulatorās un uzņemšanas daļas darba kvalitātes uzlabošanai iegādāts aprīkojums (spraugas lampa okulistam, oftalmoskops, bioķīmijas asins analizators, pacientu aproču printeris, portatīvi pacienta monitori u.t.t.)
5. Tiek attīstīts darbs ar jaunām tehnoloģijām ( datori ar programmatūrām, printeri, u.t.t).
6. Iegādāti visās nodaļās defibrilatori, kas nodrošina gan automātisku, gan manuālu ārējo defibrilācijas un pacienta monitorēšanas funkciju.
7. Ilgstošās sociālās aprūpes un sociālās rehabilitācijas nodaļā turpinām veikt kosmētisko remontu vairākās istabās, plānots atjaunot gaiteni. Katrā klientu istabā ir ievietots TV, noslēgts līgums par kabeļtelevīziju.
8. Uzsākts darbs pie ārējā lifta uzstādīšanas (tehniskās dokumentācijas sagatavošanas, lifta iegādes un uzstādīšanas, laukuma sagatavošanas).
9. Slimnīcas teritorijas labiekārtošanas darbu plānošana un veikšana.

Noslēgts līgums ar Nacionālo veselības dienestu par stacionāro un sekundāro ambulatoro veselības aprūpes pakalpojumu sniegšanu 2024.gadam. Noslēgts līgums ar Līvānu novada domi par sociālo pakalpojumu sniegšanu Līvānu novada iedzīvotājiem. Izstrādāta kapitālsabiedrības vidēja termiņa darbības attīstības stratēģija 2022.-2028.gadam.

Galvenie finanšu rādītāji 2023. un 2022.gadā:

|  |  |  |
| --- | --- | --- |
| Finanšu rādītājs | 2023.gads, EUR | 2022.gads, EUR |
| Apgrozījums | 1 955 910 | 1 868 144 |
| Peļņa/ zaudējumi | 151 054 | 205 044 |
| Aktīvi | 655 305 | 602 025 |
| Naudas atlikums | 1 012 454 | 1 004 685 |
| Pamatkapitāls | 762 535 | 762 535 |
| Pašu kapitāls | 1 274 128 | 1 123 074 |
| Veiktās iemaksas valsts un pašvaldību budžetā | 555 079 | 524 077 |

*Informācijas avots:* **SIA valdes informācija**

**11.SIA „Atkritumu apsaimniekošanas Dienvidlatgales starppašvaldību organizācija”**

SIA „Atkritumu apsaimniekošanas Dienvidlatgales starppašvaldību organizācija”, reģ. Nr. 41503029988, , juridiskā adrese: “Cinīši”, Demenes pag., Augšdaugavas novads, LV-5422, dibināta 2002.gada 6.maijā. Līvānu novada pašvaldībai uz 31.12.2023. pieder SIA „Atkritumu apsaimniekošanas Dienvidlatgales starppašvaldību organizācija” 4,82% kapitāla daļu.

Sabiedrībai nav līdzdalības citās kapitālsabiedrībās.

Valde: Aivars Pudāns, valdes loceklis.

Atbilstoši Sabiedrisko pakalpojumu regulēšanas komisijas izsniegtajai licencei Nr. A10015  SIA „Atkritumu  apsaimniekošanas Dienvidlatgales starppašvaldību organizācija” ir atļauts veikt sadzīves atkritumu apglabāšanu atkritumu poligonā „Cinīši”,  Demenes  pagastā, Daugavpils novadā.

SIA „AADSO” veiktā darbība saskaņā ar likuma „Par sabiedrisko pakalpojumu regulatoriem” 2.panta otrās daļas 5.punktu, ir valsts regulēta sabiedrisko pakalpojumu sniegšana. Regulators nosaka tarifu aprēķināšanas metodiku un tarifus. Līdz ar minēto, SIA „AADSO” sniedz pakalpojumu (sadzīves atkritumu apglabāšanu atkritumu poligonā) par tarifu, kuru nosaka valsts institūcija – Sabiedrisko pakalpojumu regulators.

SIA „AADSO” svarīgākie uzdevumi 2023.gadā:

1. Nodrošināt efektīvu un videi draudzīgu atkritumu apsaimniekošanu Dienvidlatgales reģionā;
2. Sadarbībā ar Dienvislatgales reģiona pašvaldībām organizēt atkritumu apsaimniekošanu pārējās Dienvidlatgales reģiona teritorijās;
3. Veicināt ES un valsts finansējuma piesaisti, ilgtspējīgas darbības un attīstības nodrošināšanai;
4. Nodrošināt SIA “AADSO” resursu ilgtspējīgu un efektīvu izmantošanu;
5. Veicināt informācijas apmaiņu, izglītošanu vides un atkritumu apsaimniekošanas jautājumos.

2024. gadā Sabiedrība plāno turpināt savu darbību izvēlētajā virzienā ar mērķi gūt peļņu. 2024. gadā vadība paredz pārdošanas apjoma rentabilitātes pieaugumu, jo ir paredzēts piesaistīt jaunus klientus.

|  |  |  |
| --- | --- | --- |
| Galvenie finanšu rādītāji | 2023.gads, EUR | 2022.gads, EUR |
| Apgrozījums | 6 751 891 | 5 219 954 |
| Peļņa/ zaudējumi | 687 482 | 96 406 |
| Aktīvi | 12 792 195 | 5 654 069 |
| Naudas atlikums | 508 424 | 318 526 |
| Pamatkapitāls | 536 640 | 488 480 |
| Pašu kapitāls | 2 964 725 | 2 277 426 |
| Veiktās iemaksas valsts un pašvaldību budžetā | 5 667 839 | 3 958 715 |

*Informācijas avots*[www.aadso.lv](http://www.aadso.lv)

Sagatavoja: H. Jablonska